
**КАНЦОНИЈЕР-ФРАНЧЕСКО ПЕТРАРКА**

**ПРОЧИТАЈТЕ ПЕСМЕ НА СТР.215 И 216 У ЧИТАНЦИ**

|  |  |
| --- | --- |
|  | * Преломни догађај у животу песника Франческа Петрарке био је сусрет са Лауром у цркви Свете Кларе у Авињону, 6. Априла 1327. године. Тог тренутка започиње песникова љубав према Лаури, која је трајала све до његове смрти. Судбина је хтела да на исти дан када ју је први пут и угледао, 1348. године, Лаура умре. Своју неостварену љубав према Лаури песник ће овековечити у збирци љубавних песама – *Канцонијер*, која је добила назив према италијанској речи **canzoniere, што значи песмарица**. *Канцонијер* је испеван на народном италијанском језику, инспирисан песниковом љубављу према госпи Лаури. Подељен је на **два дела чији су наслови: „За живота** **мадоне Лауре“ и „По смрти мадоне Лауре“.** Овом збирком поезије, Петрарка се, уместо религиозних, филозофских и теолошких тема средњег века, окренуо љубавној поезији и хуманистичком виђењу света. |
|  | У сваком од изабраних сонета лирски субјекат говори о стањима душе, мислима и расположењима изазваним својом љубављу према Лаури и чињеницом да она није пристуна у животу лирског субјекта. Као и иначе када су у питању романтична љубав, она у лирском субјекту често изазива сасвим опречна осећања – занесеност, испуњеност, али и утамниченост, отуђеност, жељу за смрћу, разочараност и сл. Ова опречна осећања изазвана су, наравно, немогућношћу да се буде са са вољеном женом, а у каснијим песмама и њеном прераном смрћу.  У сонетима сеописује стање љубавног заноса, који лирског субјекта изненада погађа и мења његов живот у потпуности. Иако, и у тим песмама лирски субјекат на известан начин пати, у питању је љубавна патња, која је на тренутке слатка, а на тренутке горка. Међутим, већ у **292.** сонету примећујемо промену. Лирски субјекат истиче да се његова цитра, као симбол његове поезије, обрће у плач, наговештавајући нам, на тај начин, да је дошло до преокрета у његовој љубави, тј. да вољене жене више нема.  Лаура је у Петраркиним сонетима, најчешће окупана светлошћу. Сунчеви зраци падају на њену златну косу, а светлост гори из њених очију. Поред тога, Лаура се најчешће пореди са сунцем (*сунце васељене / би оно што видех*). Лаурина коса се описује као да је од злата што је на други начин извор светлости. А када Лаура умре, лирски субјекат истиче да је остао без *оног светла*. Лирски субјекат Лауру често пореди и са анђелом – она је *анђеоског духа*, *смешка анђеоског*. Лаура у лирском субјекту изазива опречна осећања. Она је истовремено и предмет љубави и жеље, која је неостварива – због чега изазива осећања утамничености, патње, безвољности. Међутим, губитак вољене Лауре лирски субјекат доживљава као губитак смисла у животу и разлога свог постојања. |
|  | **ДОМАЋИ ЗАДАТАК**  **ОДГОВОРИТЕ НА ПИТАЊА:**  1.Како је подељен Канцонијер?  2.Шта је сонет? (Пронађите у Речнику књижевнотеоријских појмова у Читанци стр.263)  СОНЕТ LXI  1.Какво осећање исказује песник у овом сонету?  2.У каквом су односу мотив љубавне патње и и мотив стваралаштва?  СОНЕТ CCXCII  1.Из ког дела Канцонијера је ова песма?  2.Да ли ће песник после њене смрти престати да пева? |

**ПРЕПИШИТЕ У СВЕСКЕ**

|  |
| --- |
| **Франческо Петрарка**  **„Канцонијер“**  **„За живота мадоне Лауре“ и „По смрти мадоне Лауре“**  **Најзаступљенија књижевна врста – сонет, поред тога има канцона, секстина, мадригала и балада.**  **љубавни занос –**  **разочараност, патња, отуђеност –**  **Лаура се изједначава са светлошћу – њене очи су извор светлости, она је окупана светлошћу и за лирског субјекта светлост сама.**  **– контрастна осећања изазвана љубавним јадима – ни живот ни смрт, ни постојање ни непостојање, ни срећа ни јад...** |

****